**ΠΑΝΕΠΙΣΤΗΜΙΟ ΘΕΣΣΑΛΙΑΣ**

**ΚΑΘΗΜΕΡΙΝΗ ΕΚΔΟΣΗ**

**ΔΕΛΤΙΟ ΤΥΠΟΥ**

**Συμμετοχή σε Πανεπιστημιακή Ψυχολογική Έρευνα για τον Κορονοϊό**

Μπορούμε όλοι/ες να βοηθήσουμε με τον κορονοϊό (Covid-19)

Είμαστε μια ομάδα ερευνητών από όλο τον κόσμο (με ελληνική συμμετοχή) και συνεργαζόμαστε στο πλαίσιο ενός διεθνούς δικτύου, προκειμένου να μελετήσουμε τις ψυχολογικές επιπτώσεις από την πανδημία του COVID-19. Οι συμμετέχοντες είναι ήδη πάνω από 3.000 από όλον τον κόσμο και γίνεται προσπάθεια να αυξηθεί το δείγμα όσο το δυνατόν περισσότερο. Ενσωματώνοντας τα ψυχολογικά στα άλλα δεδομένα, ελπίζουμε να βοηθήσουμε στην καλύτερη κατανόηση της εξάπλωσης της πανδημίας και να συμβάλουμε στη μάχη εναντίον του COVID-19.

**Αν θέλετε να συμβάλετε στην έρευνα**, συμπληρώστε το διαρκείας 20 περίπου λεπτών ερωτηματολόγιο στον σύνδεσμο: <http://tiny.cc/corona-survey>

Η έρευνα τρέχει σε πολλές γλώσσες και στα **ελληνικά** (επιλογή γλώσσας επάνω δεξιά στην πρώτη οθόνη).

Πρόσθετες πληροφορίες για την έρευνα και απαντήσεις σε ερωτήματα που ίσως να έχετε για προσωπικά δεδομένα ή άλλα θέματα της έρευνας υπάρχουν στην πρώτη σελίδα, πριν ξεκινήσετε τη συμπλήρωση του ερωτηματολογίου.

Σας ευχαριστούμε και αν συμφωνείτε, διαδώστε!

Εκ μέρους της ερευνητικής ομάδας

Γιώργος Αμπακούμκιν, Πανεπιστήμιο Θεσσαλίας

Ελευθερία Τσέλιου, Πανεπιστήμιο Θεσσαλίας

*Ζητούμε συγγνώμη για την ενδεχόμενη λήψη πολλαπλών σχετικών μηνυμάτων από διαφορετικές πηγές*